Title: BREEAM-NOR ver 1.1.pdf
For et bygg/enhet som består av flere små enheter, hver ≤200 m2 gulvareal, er det tilstrekkelig med delte fasiliteter som oppfyller ovennevnte kriterier for bygget som helhet, for å oppnå dette poenget, under forutsetning av et minimum på 2 m2 for driftsavfall per enhet. For kjøpesenter og varehus må området være stort nok til å kunne betjene hver leietaker og deres potensielle gjenvinnbare avfallsmengder. Leietakere som bruker en stor del av senteret, dvs. “hovedleietakere”, skal ha sine egne tilpassede arealer for kildesortering. For mindre leietakerenheter skal det legges til rette for deres behov for kildesortering i et sentralt areal, eller så skal det være egne areal tilpasset den enkeltes behov. Arealene skal uansett oppfylle vurderingskriteriene for dette BREEAM-området. For tjenesteytere, f.eks. banker eller postkontor, vil sannsynligvis de ulike gjenvinnbare avfallstypene være begrenset til hovedsakelig papir og emballasje. Omfanget av gjenvinnbare materialer som skal håndteres, og kriteriene for